Хафез
Нямаш вече предишната скромност…

Превод от персийски (фарси): Йордан Милев, 1969

chitanka.info

Нямаш вече предишната скромност. Какво значи това?

И си пила. И пияна пристигаш… Какво значи това?

И все пак си оставаш царица, но с бедняци си ти!

Може би не си знаела всичко. Какво значи това?

Вятър с твоите къдри се носи и ти чакаш пак вест.

От кого? Или просто от всички. Какво значи това?

Твоите устни и твоето тяло всичко знаят за нас,

а ти вадиш пред мен остра сабя — какво значи това?

В любовта всеки с теб изиграл е тихо свойта игра,

но накрая си загубила с всички — какво значи това?

Хей, Хафез, ти защо я приемаш в свойто бедно сърце,

щом си нямаш ни дом, нито вино… Какво значи това?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.